कटक : दुनियाभर में तरह के सांप हैं, जिन्हें देखकर लोगों के रोंगटे खड़े हो जाते हैं। ओडिशा में ऐसा ही एक सांप वन विभाग के अधिकारियों ने पकड़ा है, जिसकी लंबाई हैरान देखकर वन विभाग के कर्मचारी भी हैरान रह गए। इसे 14 फीट लंबा बताया गया है, जिसे वन विभाग के कर्मचारियों ने कटक के एक गांव से पकड़ा।
ओडिशा वन विभाग के कर्मचारियों के अनुसार, 14 फीट लंबे इस सांप को कटक के बडम्बा में एक गांव से पकड़ गया है। यह एक वयस्क किंग कोबरा सांप बताया जा रहा है। इसका वजन 6.6 किलोग्राम है। इसे बाद में गोपापुर के तालाचंद्रगिरि रिजर्व फॉरेस्ट में छोड़ दिया गया।
इतने बड़े सांप को देखकर ग्रामीण खौफजदा हो गए थे। उन्होंने वन विभाग को इसकी सूचना दी, जिसके बाद सांप को पकड़ा गया। वन विभाग की ओर से इसक तस्वीर भी जारी की गई है, जिसमें छह लोग अपने हाथों में इसे उठाए नजर आ रहे हैं।